stanford-oval/wikipedia huggingface dataset:
זכריס טופליוס

| --- | --- |

 לידה:  14 בינואר 1818 בפסקה זו רשומה אחת נוספת שטרם תורגמה, פינלנד 
 פטירה:  12 במרץ 1898 (בגיל 80) סיפו, פינלנד 
 מדינה:  הדוכסות הגדולה של פינלנד 
 לאום:  שוודים של פינלנד 
 מקום קבורה:  בית הקברות הייטניימי 
 מקום לימודים:  אוניברסיטת הלסינקי 
 שפות היצירה:  פינית, שוודית 
 סוגה:  שירה, ספרות ילדים, סיפורת 
 יצירות בולטות:  The Surgeon's Stories, Boken om vårt land, Läsning för barn 
 הושפע מ:  וולטר סקוט, גאורג וילהלם פרידריך הגל, הנס כריסטיאן אנדרסן 
 בן או בת זוג:  אמילי טופליוס 
 צאצאים:  Toini Topelius, אווה טופליוס 
 פרסים והוקרה:  Svenska Akademiens stora pris (1886)  מסדר סנטה אנה, דרגה 2 (1877)  מסדר סטניסלב הקדוש, דרגה 2 (1866)  מסדר כוכב הקוטב - אביר מדרגה שנייה (1865)  אות המסדר אנה הקדושה, דרגה 3 (1862)  valtioneuvos (1878)  מפקד דרגה ראשונה במסדר כוכב הקוטב (1888)  בפסקה זו רשומה אחת נוספת שטרם תורגמה 
 topelius.sls.fi
 חתימה:   
 
זכריס טופליוס, איור מתוך כתב עת שוודי משנת 1866
זכריס (סקריס) טופליוס (בפינית: Zachris Topelius; ‏14 בינואר 1818 – 12 במרץ 1898) היה סופר ומשורר פיני שכתב בשוודית, ונחשב לדמות מייסדת בספרות הילדים והנוער בשוודיה ובפינלנד. כן עבד כעיתונאי, היסטוריון ושימש כרקטור אוניברסיטת הלסינקי.
ביוגרפיה וכתיבתו

שמו הרשמי של טופליוס היה "זכריאס" (Zacharias), ולעיתים אף השתמש בשם זה, אך העדיף את השם "זכריס" ולעיתים חתם אך בקיצור "ז.". "טופליוס" הוא צורה לטינית של השם הפיני "טופילה".
טופליוס נולד בעיירה קודנאס, במחוז אוסטרובותניה במערב פינלנד, שתושביו דוברי שוודית. אביו היה רופא ונשא אף הוא את השם "זכריאס טופליוס". כתחביב עסק אביו בתיעוד שירי עם פינים. בילדותו נשלח לבית הספר בעיר אואולו ושהה שם אצל קרובי משפחה שהפעילו ספריית השאלה, וטופליוס גדל כשהוא מוקף בספרים, שהפעילו את דמיונו העשיר.
ב-1831 הגיע להלסינקי והסתובב בחוג הלאומנים הפינים שסבבו את לודוויג רונברג, שבביתו שהה. ב-1833 החל ללמוד באוניברסיטת הלסינקי, עד לקבלת תואר דוקטור לפילוסופיה בשנת 1847 לאחר שהגן על תזה שעסקה במנהגי הנישואים של הפינים הקדמונים. הוא למד היסטוריה, תאולוגיה ורפואה. הוא היה "המזכיר של החברה הפינית לחי והצומח", ובין 1846 ל-1861 הועסק בספריית האוניברסיטה ולימד היסטוריה, סטטיסטיקה ושוודית בבית ספר.
ב-1854 קיבל משרת פרופסור להיסטוריה שלא מן המניין באוניברסיטה, ולאחר מכן ב-1863 קיבל משרת פרופסור מן המניין לפינית, רוסית והיסטוריה נורדית, וב-1876 קיבל משרת פרופסור מן המניין להיסטוריה כללית. הוא היה רקטור של האוניברסיטה בין 1875 ל-1878, ולאחר מכן פרש, וקיבל את התואר "יועץ ממלכתי" (статский советник), תואר כבוד באימפריה הרוסית שפינלנד הייתה חלק ממנה באותו הזמן. גם לאחר פרישתו מהאוניברסיטה, ב-1878, הוא המשיך לעמוד בקשר עם האוניברסיטה, ובמקביל השקיע עצמו ביצירה ספרותית.
עוד בצעירותו התפרסם כמשורר לירי, ופרסם שלושה כרכי שירה בשם "פריחת האברש" בין 1845 ל-1854. בשנת 1850 פרסם רומן היסטורי בשם "דוכסית פינלנד". כן ערך את העיתון "הלסינגפורס גאזט" בין 1841 ל-1860. יצירתו האהובה ביותר היא "סיפורו של רופא צבאי", רומן היסטורי, בסגנון ולטר סקוט המתאר את סיפורה של משפחה שוודית פינית במאות ה-17 וה-18, החל מימי גוסטב השני אדולף, מלך שוודיה ועד ימי גוסטב השלישי, מלך שוודיה. היצירה פורסמה בהמשכים בין 1853 ל-1867. כן שלח ידו במחזאות, ומיצירותיו זכתה להצלחה טרגדיה בשם "רגינה ואן אמריץ" (1854). ביצירותיו כיוון לטיפוח לאומיות פינית חזקה. טופליוס עסק אף באופרה, ככלי ביטוי לאומי ורומנטי. בין היתר כתב, ביחד עם ידידו המלחין פרדריק פאסיוס, ליברטו לאופרה הפינית הראשונה "Kung Karls jakt", (הציד של המלך קרל). על אף שהליברטו נכתב בשוודית, הנושא נחשב לנושא לאומי פיני.
טופליוס זכור אף כאחד האבות המייסדים של ספרות הילדים הפינית והשוודית. בין 1865 ל-1896 ערך חוברות בשם "קריאת ילדים" שהשפיעו על ספרות הילדים הנורדית. טופליוס מזוהה עם ספרות הילדים עד כדי כך שבמרכז הלסינקי מצוי פיסלו כשהוא מוקף בילדים.
טופליוס מת באחוזתו בסיפו שבפינלנד בשנת 1898.
הערות שוליים

↑  אוריאל אופק, "עולם צעיר", הוצאת מסדה 1970, עמ' 327
| --- | --- |
בקרת זהויות :  NLI: 987007279030505171  PLWABN: 9810595895905606  BIBSYS: 90089338  BNE: XX1454451  BnF: cb121218981 (data)  CANTIC: a11103346  CiNii: DA06219521  GND: 119241269  ISNI: 0000 0001 2143 2548  LCCN: n80013071  LNB: 000023655  MusicBrainz: d2f85bb6-52a3-46f5-897b-f25caeb6b6c2  NDL: 00458932  NKC: jn20000701827  NLA: 35346338  NLG: 71800  NLK: KAC200901491  NTA: 072875666  RERO: 02-A003905454  SELIBR: 208379  SUDOC: 029635195  Trove: 920198  VcBA: 495/46253  VIAF: 90638311   WorldCat (עם VIAF): 90638311
זלאגרסגי ט.א.

זלאגרסגי ט.א. (בהונגרית: Zalaegerszegi TE) הוא מועדון כדורגל מהוותיקים ביותר בהונגריה מהעיר זאלאגרסג, בירת מחוז זאלה שבמערב הונגריה. המועדון הוקם בשנת 1912 וזכה בשני תארים מקומיים בתולדותיו – האליפות ההונגרית בעונת 2001/02, וכן בגביע ההונגרי בעונת 2022/2023. כמו כן המועדון הגיע לגמר הגביע ההונגרי בשנת 2010 והפסיד. המועדון ירד מליגת העל ההונגרית לליגה השנייה בסוף עונת 2011/2012 לאחר 18 שנה בליגת העל ההונגרית. בסיום עונת 2018/2019 חזרה לליגת העל ההונגרית.
היסטוריה

הקבוצה הוקמה כבר בשנת 1912, עוד בימי האימפריה האוסטרו-הונגרית. תחילה הקבוצה לא כללה כדורגלנים מקצוענים אלא שימשה כקבוצה של סופרים ואנשי רוח. הקבוצה הייתה מצויה בפריחה מתמדת בתחילת המאה ה-20 אך הפריחה נקטעה על ידי מלחמת העולם הראשונה בה הייתה מעורבת האימפריה האוסטרו-הונגרית. בשנת 1920 זלאגרסגי TE, או "מועדון האתלטיקה של זלאגרסג", הוקם באופן רשמי.
ההיסטוריה של הקבוצה בסבב הליגות של הונגריה, החלה בשנת 1924, אז נרשמה הקבוצה לליגה השנייה בהונגריה. המועדון זכה עשר שנים לאחר מכן, בשנת 1934 בתואר "אלופת ליגת המשנה" והקבוצה עלתה לראשונה בתולדותיה לליגה הבחירה בהונגריה. במהלך מלחמת העולם השנייה, וההרס הרב שהיא גרמה בהונגריה, הקבוצה נפגעה קשות, מבחינת ציוד ומתקנים בעיקר, ולכן השנים שלאחר מלחמת העולם השנייה היו עונות שפל יחסית בשביל הקבוצה. בשנת 1957 התאחדה הקבוצה עם עוד שני מועדונים מקומיים ובכך בעצם סימלה את נקודת המפנה בהתנהלותה מקבוצה קטנה וחלשה לקבוצה משמעותית יותר בהונגריה.
למרות ההתחזקות הקבוצה עדיין לא התרוממה מבחינת הישגים ממשיים שכן הליגה נשלטה בעיקר על ידי קבוצות פרנצווארוש, MTK הונגריה, אויפשט ובודפשט הונבד ולכן עד שנת 1994 לערך לא נחשבה זלאגרסג לקבוצה צמרת משמעותית בליגה ההונגרית. הקבוצה זכתה באליפות היסטורית בעונת 2001/02 כאשר הקבוצה עוקפת לקראת סיום הליגה את פרנצווארוש הגדולה בדרך לתואר הראשון הממשי שלה בהונגריה. מאז הקבוצה התאזנה מעט והפכה לקבוצת מרכז טבלה רגילה בהונגריה עם נטייה למעלה הטבלה.
הופעות באירופה

הקבוצה החלה את הופעותיה באירופה בעונת 2002/03 במוקדמות ליגת האלופות, אז הוגרלה בסיבוב השני המוקדם מול קבוצת NK זאגרב מקרואטיה ועברה אותה אך בסיבוב השלישי המוקדם הוגרלה מול קבוצת מנצ'סטר יונייטד מאנגליה ולמרות ניצחון ביתי 0–1 הקבוצה הפסידה באנגליה 5-0 ועברה לסיבוב הראשון של גביע אופ"א במקום. בסיבוב הראשון של גביע אופ"א הוגרלה הקבוצה מול קבוצת דינמו זאגרב מקרואטיה והפסידה לה הפסד ביתי 1–3 והפסד חוץ 0–6 והודחה מהמפעל.
ויאליקאיה בראסטאביצה

ויאליקאיה בראסטאביצה (ברסטביצה הגדולה, בבלארוסית: Вялікая Бераставіца; ברוסית: Большая Берестовица; בפולנית: Brzostowica Wielka; ביידיש: וויאַליקייַאַ ביעראַסטאַוויצאַ) היא עיירה במחוז גרודנו שבמערב בלארוס, בה התקיימה עד השואה קהילה יהודית.
תולדות היישוב

העיירה נזכרת לראשונה בשנת 1506, ובמהלך המאות ה-17 וה-18 הייתה בבעלות משפחת פוטוצקי. בשנת 1754 קיבל היישוב זכויות עיר.
בחלוקת פולין השלישית בשנת 1795 נכללה העיירה בפלך גרודנו שבאימפריה הרוסית, ובשנת 1863 נטלו תושבי העיירה חלק פעיל במרד ינואר. לאחר מלחמת העולם הראשונה נכללה העיירה בשטחי הרפובליקה הפולנית השנייה.
יהודי ויאליקאיה בראסטאביצה

בין מלחמות העולם נמנו בעיירה כ-700 יהודים, קרוב למחצית מתושביה, ובעיירה פעלו מוסדות תרבות וחינוך יהודיים, ובהם בית ספר מרשת תרבות.
בשנת 1926 הוקם בעיירה סניף של טא"ז, הסניף החזיק מרפאת ילדים ומטבח עבור ילדי עניים. כן התקיימו במסגרתו קייטנות קיץ ונשלחו ילדים מן העיירה למקומות מרפא.
עם כניסת הצבא האדום לעיירה בספטמבר 1939, הולאמו בה העסקים הפרטיים. בסוף יוני 1941 נכבשה העיירה בידי הגרמנים, ואלו גירשו את רוב יהודיה לקרינקי, ואת היתר ריכזו בגטו קטן שהוקם בעיירה, בו הועסקו בעבודות כפייה. בקיץ 1942 גורשו גם הם לקרינקי, ושולחו עם יתר יהודי המקום למחנה ההשמדה טרבלינקה ולמחנה קלבסין.
לקריאה נוספת

רחל גרוסבאום-פסטרנק, "בְּז'וֹסְטוֹבִיצָה וִייֶלְקָה", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 138–139.
השוואת מחירים באינטרנט

אתר השוואת מחירים מציג לצרכן רשימות מחירים של מוצר מסוים או של קבוצת מוצרים מסוג מסוים ואת חנויות האינטרנט המוכרות אותם. שירות זה מאפשר לצרכן לבצע סקר שוק בדקות בודדות. לרוב, אתרי האינטרנט המספקים שירות זה אינם מוכרים את המוצרים בעצמם אלא מקבלים עמלות מכירה מהחנויות אליהן הם מקשרים.
היסטוריה

החל מאמצע שנות ה-90 של המאה ה-20, פעלו מספר מנועי חיפוש שסיפקו שירותי השוואת מחירים, בהם: Killerapp.com, Pricewatch.com, ‏Bargain Finder ו-Shopping.com הישראלי (שפעל תחילה בשם "דיל-טיים"). קילר-אפ, שפותח על ידי בן צ'יו, עזר לקונים למצוא מחירי אביזרי מחשב באמצעות איסוף ידני מקטלוגים ועיתונים. מאוחר יותר הגיעו נתוני המחירים באתר זה מהספקים ישירות. חברת פרייס וואץ' נקטה בגישה שונה, ומלכחתילה ביקשה מספקי המוצרים עצמם להירשם ולספק נתוני מחירים. בעוד ששירותים אלה זכו לפחות תשומת לב, בארגן פיינדר, שהושק ב־1995, היה הצלחה גדולה. הוא תוכנת כך שהוא בודק את ההשפעה של התנהגות ארביטראז' בקרב הקונים ברחבי האינטרנט מול הספקים. התנהגות זו השפיעה על הספקים בכך שהתחרותיות עלתה, ועל הקונים בכך שהמחירים ירדו. כמו כן, הוא סיפק פתרון לחששות של שאר מנהלי מנועי השוואת הקניות באותה תקופה, אשר חשבו כי מידע רב על מוצרים באינטרנט יוביל קונים לרכוש אותם מספקים המציעים מחירים נמוכים יותר, וכך יפגע בחוויית הקנייה המקוונת. האתר איפשר לקונים לחפש פריטים, לקבל רשימת מחירים ממספר חנויות ולחקור או לרכוש את המוצר. מנתוני השימוש באתר התברר שרוב המשתמשים בחרו במחיר הזול ביותר. לקמעונאים היו תגובות מעורבות, חלקם חסמו את האתר, בעוד שאחרים חיפשו שיתוף פעולה.
בסוף שנת 2002 השיקה חברת גוגל שירות השוואת מחירים משלה בשם "Froogle", שאחר שונה לשם "Google Shopping" (אנ'). ביוני 2005 רכשה חברת eBay את שופינג. קום הישראלית וגם נכנסה לפעול בתחום. האפשרות הקלה להשוואת מחירים החלה באותה תקופה גם להשפיע לרעה על המסחר הקמעונאי בחנויות, שהרכישה באינטרנט הפכה שקופה וזמינה יותר.
תפעול

אתרי השוואות מחירים פועלים כסוכנים דיגיטליים, אשר מחלצים מידע רלוונטי עבור הצרכן ממסדי נתונים נרחבים ומציגים לצרכן את ההצעות העונות לחיפוש שלו. כתוצאה מכך הצרכן מסוגל לבצע השוואת מחירים מקיפה יותר מאשר על ידי ביקור בחנויות או על ידי חיפוש עצמאי באינטרנט.
אתרי השוואות מחירים מאפשרים לצרכן לבצע מיונים וסינונים למידע הדרוש, אתרים אלו משתמשים בטכנולוגיות סוכנים חכמים על מנת לסייע לצרכן לקבל את התוצאות והחלופות הרצויות. הצגת החלופות האפשרויות מקלות על הצרכן בעת ביצוע קבלת החלטה על ביצוע הרכישה המותאם לצורכיו. ניתן להשתמש באתרים להשוואת מחירים בסוגים שונים של ענפים, כגון לבחירת חופשות, ביטוח, חבילות סלולר, בנקים ועוד. באתרי השוואות אלו הצרכן נכנס בוחר מוצר מסוים ומוצגות לו מספר אפשרויות של חברות קמעונאות רלוונטיות המותאמות לחיפוש. החלופות מציגות מחירים ומאפיינים נוספים כגון מאפייני המוצר וזמינות המוצר לביצוע הזמנה. הצרכן מעריך את החלופות שמוצעות לו ומבצע בחירה באמצעות הקלקה על הצעה מסוימת.
קיימים מספר יתרונות לשימוש באתרים מסוג זה, לרבות הגדלת השקיפות בתהליך הרכישה וכן הגדלה של התחרות בין מוכרים ברשת. השוואת מחירים גם יכולה לסייע לצרכנים בחיסכון בעלויות ובפיתוח הרגלי צרכנות נבונים יותר.
בישראל

בשנת 2000 הוקם בישראל אתר השוואת המחירים "זאפ", כשותפות בין איתמר גלילי, דניאל צדוק וקיבוץ רמת הכובש, שהפך תוך זמן קצר לאתר המוביל בתחום מבחינת מספר הגולשים. בשנת 2005 רכשה חברת "דפי זהב" 70% מאתר "זאפ", ושנתיים אחר כך את יתרת המניות. בתקופה זו הוקמו אתרים מתחרים רבים, ביניהם: אתר getprice.co.il (גט פרייס) שנרכש על ידי הפורטל MSN ישראל, האתר "פרייסר" שהושק ב-2004, שאחר כך שולב עם מנוע החיפוש "נטקס", ועוד מספר אתרים. אולם רבים מאתרי המסחר האלקטרוני בישראל לא שיתפו פעולה תחילה, וניסו לחסום גישה לאתרי השוואת מחירים.
במאי 2015 הורתה הרשות להגנת הצרכן ולסחר הוגן ל-19 רשתות המזון הגדולות במשק לפרסם באינטרנט את רשימת המחירים המלאה שלהן בכל סניפיהן, במטרה לאפשר לצרכנים מאפשר להשוות מחירים ולהגביר את התחרות בענף. אחר כך הושקו מספר אפליקציות ידדיות למשתמש המשתמשות במידע זה.
הערות שוליים

1 2  גיא כספי, השוואת מחירים: הדרך הקלה לחסוך ולהתפנק במחירים משתלמים, באתר TheMarker‏, 19 במאי 2020
↑  סופי שולמן, שופינג.קום חושפת דו"חות לקראת הנפקתה בנאסד"ק: מכירות של 67 מיליון דולר ורווח של 7 מיליון דולר ב-2003, באתר TheMarker‏, 25 במרץ 2004
↑  איי אונליין, דיל-טיים מהמרת על אירופה: נכנסת לשוק הגרמני עם אתר חדש להשוואת מחירים, באתר TheMarker‏, 29 במרץ 2000
↑  Comparison-Shopping Services and Agent Design
↑  סן חוזה מרקיורי, הקרב על הפרסום המקוון, באתר TheMarker‏, 26 באוגוסט 2003
↑  הניו יורק טיימס, שופינג.קום נמכרת לענקית המכירות באינטרנט eBay תמורת 620 מיליון ד', באתר TheMarker‏, 3 ביוני 2005
↑  דורון צור, מדריך הטרמפיסט לסייבר ספייס, באתר TheMarker‏, 19 באוקטובר 2003
↑  רועי גולדנברג, ‏"גלובס" מציג: 10 אתרי אינטרנט שיעזרו לכם להשוות מחירים בלחיצת כפתור, באתר גלובס, 29 ביולי 2009
↑  ליאור הנר, שופינג חכם ברשת, באתר TheMarker‏, 27 בספטמבר 2006
↑  בדיקת המועצה לצרכנות: פערים של עשרות אחוזים בין שני מוצרים דומים של אותו יצרן, באתר המועצה הישראלית לצרכנות, ‏2021
↑  גלית ימיני, דפי זהב רוכשת 70% מאתר השוואת המחירים זאפ; הערכות בשוק: שווי החברה לצורך הרכישה - 14 מיליון שקל, באתר TheMarker‏, 21 באפריל 2005
↑  ערן גבאי, דפי זהב השלימה רכישת 100% ממניות אתר השוואת המחירים זאפ לפי שווי הגבוה ביותר מפי 2 ממחיר העסקה המקורית, באתר TheMarker‏, 21 באוגוסט 2007
↑  צורי דאר, אינטרנט זהב לא עוצרת את מסע הרכישות: MSN ישראל רכשה 51% מאתר השוואת המחירים getprice.co.il, באתר הארץ, 30 באוגוסט 2005
↑  מעיין כהן, ‏שחקן חדש בתחום השוואת מחירים באינטרנט: פרייסר, באתר גלובס, 28 בדצמבר 2004
↑  גליה ימיני, נטקס ואתר השוואת המחירים פרייסר חתמו על הסכם לשיתוף פעולה אסטרטגי, באתר TheMarker‏, 2 במרץ 2006
↑  דפנה לוצקי, כמה עולה להשוות מחירים, באתר TheMarker‏, 11 באוקטובר 2004
↑  גלית ימיני, השוואת מחירים? בישראל זה לא תמיד עובד, באתר TheMarker‏, 27 באוקטובר 2004
↑  עדי דברת, אורה קורן, רשתות המזון מחויבות לפרסם מחירים באינטרנט - אך הצרכן לא באמת יכול להשוות, באתר TheMarker‏, 20 במאי 2015
↑  הדר קנה, רוצים לדעת איזה סופרמרקט הכי זול? 3 אפליקציות חלוציות יגלו לכם, באתר TheMarker‏, 19 בינואר 2016
הקומנדו המייללים

| --- | --- |

הקומנדו המייללים, כפי שהופיע על עטיפת החוברת Sgt. Fury and his Howling Commandos #1 ממאי 1963, אמנות מאת ג'ק קירבי.
 סוג:  קבוצת גיבורי-על
 הוצאה לאור:  מארוול קומיקס
 הופעה ראשונה:  קבוצה מקורית: Sgt. Fury and his Howling Commandos #1 (מאי 1964) צוות של S.H.I.E.L.D: Nick Fury's Howling Commandos #1 (דצמבר 2005) חברה צבאית פרטית: Secret Warriors #4 (יולי 2009) צוות חיסול: Punisher Vol.9 #1 (אפריל 2014) הקומנדו המייללים החדשים: S.H.I.E.L.D. Vol.3 #6 (יולי 2015)
 יוצרים:  סטן לי, ג'ק קירבי (מקורית) קית' גיפן, אדוארדו פרנסיסקו (צוות של S.H.I.E.L.Dׂ) בריאן מייקל בנדיס, ג'ונתן היקמן (חברה צבאית פרטית) נייתן אדמונדסון, מיץ' גירדס (צוות חיסול) מארק וייד, פול רנו (הקומנדו המייללים החדשים)
 מידע
 סטטוס:  לא פעיל (המקורית וחברה צבאית פרטית) פעיל (צוות של S.H.I.E.L.Dׂ, יחידת חיסול והקומנדו המייללים החדשים)
 בסיס:  קבוצה מקורית: בסיס של חברת אבל (לשעבר) צוות של S.H.I.E.L.D: אזור 13, שממת פיין חברה צבאית פרטית: אין
 חברוּת בקבוצה:  צוות של S.H.I.E.L.D: וורוולף (מנהיג), דאם דאם דוגאן, הקוף המכה, מאנפיביאן, יצור-אדם, אורגו, ג'ספר סיטוול, אבומיניישן צעיר, ערפדית הלילה פושעים: סיידוינדר, הרובי האדום, מאיירס הקומנדו המייללים החדשים: זומבי, המומיה החי, יצור-אדם, המפלצת של פרנקנשטיין
 חברוּּת לשעבר בקבוצה:  צוות מקורי ניק פיורי, דאם דאם דוגאן, גייב ג'ונס, איזי כהן, דינו מאנלי, אריק קוניג, האנס קרלוס, פרד ג'ונס, ג'ורג' סטונוול, ג'רי לארקין, ג'וניור ג'וניפר, ג'ים מוריטה, רוברט רלסטון, דווין וילסון, פרסיבל פינקרסטון צוות של S.H.I.E.L.D בלייד, גרוט, שטאנה, הלסטורם, סאסקואץ', המפלצת של פרנקנשטיין, איש הגורילה, המומיה החי, זומבי, קליי קוורטרמיין, לילית דרייק חברה צבאית פרטית ניק פיורי, דאם דאם דוגאן, ג'ון גארט, ג'ספר סיטוול, גייב ג'ונס, אריק קוניג ורבים אחרים
הקומנדו המייללים (באנגלית: Howling Commandos) היא קבוצה בדיונית שהופיעה בחוברות הקומיקס ביקום מארוול קומיקס. הקבוצה הופיעה לראשונה בחוברת Sgt. Fury and his Howling Commandos #1 ממאי 1964, ונוצרה על ידי הכותב סטן לי והמאייר ג'ק קירבי. הקבוצה הורכבה בעיקר מחיילים לשעבר וסוכני S.H.I.E.L.D, פרט לצוות מיוחד של S.H.I.E.L.D שהורכב ברובו מיצורים על-טבעיים.
הקבוצה המקורית כללה את ניק פיורי, דאם דאם דוגאן, גייב ג'ונס וחיילים רבים אחרים. בנוסף לקבוצה המקורית, הוקמו שתי קבוצות נפרדות: קבוצה תחת השגחתה של סוכנות S.H.I.E.L.D, וקבוצה אחרת שהוקמה מסוכני S.H.I.E.L.D שסירבו להצטרף לארגון H.A.M.M.E.R של נורמן אוסבורן ומסוכני H.A.M.M.E.R עריקים. הקבוצה המקורית הוקמה בימי מלחמת העולם השנייה, ונלחמה ארגון הידרה המרושע ובמדינות הציר. הקבוצה המקורית נלחמה לצד קפטן אמריקה ובאקי בארנס. קומנדו אחר הוא צוות חיסול שנשלח לחסל את המעניש, ואחר הוא צוות שני של סוכנות S.H.I.E.L.D.
הקבוצה הופיעה בסרט הלייב אקשן "קפטן אמריקה", שם כללה את סטיב רוג'רס, באקי ברנס, דאם דאם דוגאן, גייב ג'ונס, ג'ים מוריטה, ג'יימס מונטגומרי פלאשוורת' וז'ק דרניר. הקומנדו המייללים של S.H.I.E.L.D הופיע באולטימייט ספיידרמן: סדרת האנימציה, וכלל את בלייד, זאב הלילה, המומיה החי, הדבר האנושי, המפלצת של פרנקנשטיין והאיש הבלתי נראה. הקומנדו המקורי הופיע באקס-מן: סדרת האנימציה ובוולברין והאקס-מן.
היסטוריה פרסומית

סטן לי אמר כי הסדרה היא תוצר התערבות שלו עם מרטין גודמן, שטען כי הוא וג'ק קירבי יוכלו למכור הרצת קומיקס אפילו עם הכותרת הגרועה ביותר שהם יכולים להמציא. לי הרחיב טענה זו בראיון משנת 2007:
קודם כל, הכותרת הייתה ארוכה - שש מילים. "המייללים" היא מילה ארוכה, וגם המילה "קומנדו". בחרנו את הכינוי "הקומנדו המייללים" על שם הנשרים הצורחים מצבא ארצות הברית, ואני אהבתי את הצליל של המילים. אז חשבתי שיהיו לנו את הקומנדו המייללים.
מאייר הקומיקס ג'ון סוורין נזכר, כי ג'ק קירבי ביקש ממנו לעזור בהרצת קומיקס "המתקיימת באירופה בימי מלחמת העולם השניה; הגיבור של ההרצה יהיה חייל מוזר המעשן סיגר, סוג של קיד קומנדו מבוגר".
ההרצה עוקבת אחר יחידה מובחרת במלחמת העולם השנייה שהוצבה באנגליה, וזכתה לכינוי "הקומנדו המייללים". תחת הנהגתו של קפטן סאם סויר, סמל ניק פיורי הוביל את היחידה המושלבת מבחינה גזעית ואתנית. בשנות ה-60 המוקדמות, לי היה חייב לשלוח תזכורת למפריד הצבע במפעל הדפוס, כדי לאשר שגייב ג'ונס הוא אפרו-אמריקאי. הסדרה רצה במשך 167 חוברות, וסימן אינדיקציית זכויות היוצרים היה רק Sgt.Fury לאור הכותרת הארוכה. לאחר שבע חוברות באיורו של ג'ק קירבי, המאייר דיק איירס החל לאייר את חוברות ההרצה ושתי חוברות שנתיות. ג'ון סוורין הצטרף מאוחר יותר, ובחוברות #44-#46 השתתפו גם טום סאטון והרב טרימפ. הצוות רוי תומאס וגארי פרידריך החליפו את לי ככותב. דיק איירס ציין, כי סטן לי עזב את הקומנדו המייללים לטובת ז'אנר גיבורי-העל שצבר תאוצה, והפך את מארוול קומיקס לרווחית יותר. אף על פי שהסדרה התמקדה במלחמת העולם השנייה, יחידת הקומנדו לחמה גם במלחמת וייטנאם.
Sgt. Fury #45 נקט עמדה מוסרית גבוהה: גארי פרידריך מתחיל עם סיפורי "מאהב מלחמה"... ואז עבר לקטעי "מה המלחמה יכולה לעשות?". ואז (חוברת #51) נכנסה טרגדיה, בצורה של קרוב משפחה השבוי בידי הגסטפו של אדולף היטלר; נאמנות ואמון, בתור שבוי-מלחמה במחנה (חוברת #57). סוחר שלום (Peacemonger) כסרבן מצפוני בחוברת #64; רמיזה לחייו של אדי סלוביק בחוברת #75, גבר המנסה לתאם בין ספורט למלחמה בחוברת #81, ועיתונאי בחוברת #110 המתמודד עם השאלה: הייתכן כי אדם ייוותר על חייו?
האמנות של איירס במיטבה כללה איורי תקריב עדינים, המעורבבים עם משבצות גדולות, ולעיתים סיפקה מעין סינמסקופ לכותב. ההרצה רצה במקביל לשתי סדרות דומות: "קפטן סאבאג' והפושטים", ו"קומבט קלי". להרצה יצאו שבע חוברות שנתיות, כשבחוברת השנייה הקומנדו נכח בפלישה לנורמנדי, וברביעית היה פלאשבק בו מתואר הקרב על הבליטה.
היסטוריה פרסומית > צוות של S.H.I.E.L.D

בחוברת Nick Fury's Howling Commandos #1 מדצמבר 2005, שנכתבה על ידי קית' גיפן ואוירה על ידי אדוארדו פרנסיסקו, מוקם צוות חדש של הקומנדו המייללים. הקוסם רב העוצמה מרלין מוצא את עצמו נרדף על ידי סוכנות S.H.I.E.L.D, והופך את בריטניה לארץ הלקוחה מסיפורי פנטזיה. יחידת קומנדו מייללים חדשה של S.H.I.E.L.D, המורכבת בעיקר מיצורים על-טבעייים כשטאנה, בלייד וזאב הלילה, עוצרת אותו. כינויה הלא-רשמי של הקבוצה הוא יחידת הבלימה העל-טבעית של S.H.I.E.L.D.
היסטוריה פרסומית > חברה צבאית פרטית

בחוברת Secret Warriors #4 מיולי 2009, שנכתבה על ידי בריאן מייקל בנדיס ואוירה על ידי ג'ונתן היקמן, מוצג צוות נוסף של הקומנדו המייללים. לאחר פירוק סוכנות S.H.I.E.L.D בסוף אירועי פלישה סודית, רוב סוכני S.H.I.E.L.D קיבלו הזדמנות להצטרף לארגון H.A.M.M.E.R המחליף של נורמן אוסבורן, אך לא כולם הצטרפו. סוכני S.H.I.E.L.D שסירבו להצטרף יצרו צוות של הקומנדו המייללים משלהם, כחברה צבאית פרטית, וניסתה להיות סלקטיבית. כאשר ניק פיורי יצר קשר עם גלגול זה של הקומנדו המייללים, הוא הציע להם לתקוף יחד עם צוות הלוחמים הסודיים שלו את ארגון H.A.M.M.E.R, כשהיעד הראשון שלהם הוא נושאת המטוסים המרחפת של הארגון. לאחר הקרב, שכלל תקיפה של ארגון הידרה, רוב סוכני H.A.M.M.E.R ערקו לשורות הקומנדו החדש, שפורק בחוברת Secret Warriors #28 מספטמבר 2011.
היסטוריה פרסומית > צוות חיסול

צוות חיסול להשכרה זה כולל את סיידוינדר, הרובי האדום ומאיירס, אשר קיבלו על עצמם כל משימה שהיא וכתוצאה מכך חבר הצוות באזקיל נהרג. הם הושכרו לחסל את המעניש בלוס אנג'לס, והשתמשו בבעל הברית שלו טאגס כפיתיון ונלחמו בו ברכבת תחתית. המעניש הביס אותם, אך נפצע בגבו מקליע. כאשר החלו להשתמש בשאר קרוביו כפיתיון, הם הצליחו ללכוד אותו אך המעניש שכנע את מנהיגם לשחרר אותו. במהלך אירועי "מלחמות סודיות", הם שכנעו את המעניש למלא משימה בתיכרית, בה נהרג אך נראה בחיים לאחר שחזור ארץ-616.
היסטוריה פרסומית > הקומנדו המייללים החדשים

סוכן S.H.I.E.L.D פיל קולסון הרכיב צוות על-טבעי חדש של הקומנדו המייללים, וזאת לאחר שמגפה מיסטית הפכה את רוב המין האנושי לחסרי הבינה. הקבוצה כוללת את המפלצת של פרנקנשטיין, המומיה החי, יצור-אדם וזומבי. הם התעמתו עם דורמאמו והביסו אותו, אך נלכדו במימד האפל. לאחר אירועי "מלחמות סודיות", מארוול קומיקס מתכננת לפרסם הרצה המתמקדת בקבוצה זו בכתיבת פרנק ברבייר ובאיורו של ברנט סקונובר אך בעלת חברי קבוצה חדשים, והם גוגאם, היט-מאנקי, יצור-אדם, מאנפיביאן, זאב הלילה, דאם דאם דוגאן, אלזה בלודסטון וגרסה צעירה של אבומיניישן.
גרסאות אחרות של הקומנדו המייללים > אולטימייט קומנדו

בחוברת Ultimate X-Men #65 מינואר 2006, כחלק מיקום אולטימייט מארוול, מופיע צוות של הקומנדו המייללים בהנהגתו של ניק פיורי, הנלחם לצד וולברין והאקס-מן נגד אחוות המוטאנטים. קומנדו אחר של ניק פיורי הורכב מהמעניש, פלקון, דאם דאם דוגאן, הרקולס, דני "הרוח" קטץ'/איש המכונה, אביגיל בראנד, אמיל בלונסקי וסטאטור.
הערות שוליים

↑  Fast Chat: Stan Lee
↑  Lovece, Nimbus #3
↑  Punisher Vol.9 #13
↑  Punisher Vol.9 #1
↑  Punisher Vol.9 #6
↑  Punisher Vol.9 #16
↑  Punisher Vol.9 #19-20
↑  Daredevil/Punisher: Seventh Circle Infinite Comic #1
↑  S.H.I.E.L.D. Vol.3 #6
↑  Howling Commandos Of S.H.I.E.L.D. Launched By Frank Barbieri And Brent Schoonover
ואננוזאורוס

| ואננוזאורוס |
| --- | --- |

תקופה
קרטיקון עליון, 80 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: נאורניתיסציה
משפחה:: פכיצפלוזאוריים
סוג:: ואננוזאורוס
מינים
 Wannanosaurus yansiensis
שם מדעי
 Wannanosaurus

ואננוזאורוס (שם מדעי: Wannanosaurus) הוא סוג של דינוזאור צמחוני ממשפחת פכיצפלוזאוריים שנמצא בצפון-מזרח סין בתור הקרטיקון שלפני 80 מיליון שנה מזמננו. דינוזאור זה נחקר בידי החוקר הו ליאן-האי (Hou Lian-Hai) ב-1977. הפירוש של שמו הוא: "לטאת וואננו" - אזור המכונה כיום כמחוז אנחווי בסין, בו התגלו ממצאי השלד שכללו עצמות גולגולת שבורה, לסת תחתונה, צלעות, כמה מעצמות הגפיים והזנב. נמצא ממנו מאובן בודד.
הוואננוזאורוס היה פכיצפלוזאור פרימיטיבי בעל גולגולת רחבה עם פתחים גדולים, לסתות רחבות וגוף קטן באורך של לא יותר מ-60 ס"מ. בניגוד למרבית הפכיצפלוזאוריים הגולגולת לא נראתה כמו "כיפת עצם" מחוזקת ודמתה יותר לקרניים עבות. כמה חוקרים משייכים אותו למשפחה הנתונה במחלוקת הומלוצפליים, בה ההומלוצפל.
דינוזאור זה היה בעל מבנה שיניים שמרמז שהיה אולי אוכל חרקים או אוכל כל בנוסף על צמחים.
זסלאוויה

| --- | --- |
סמל זסלאוויהסמל זסלאוויה
כנסייה בזסלאוויה
כנסייה בזסלאוויה
 מדינה:  בלארוס בלארוס
 וובלסט:  מינסק (מחוז) מינסק
 ראיון:  מינסק
 תאריך ייסוד:  985 
 על שם:  Izyaslav of Polotsk 
 שטח:  14.2 קמ"ר
 גובה:  211 מטרים
 אוכלוסייה:  ‏
  ‑ בעיירה:  17,404 (1 בינואר 2024)
 קואורדינטות:  54°00′N 27°17′E﻿ / ﻿54.000°N 27.283°E﻿ / 54.000; 27.283
 אזור זמן:  UTC +3
 http://zaslavl.minskregion.by/
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהזסלאוויה(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהזסלאוויה(למפת מחוז מינסק רגילה) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאזסלאוויה(למפת מחוז מינסק מוגדלת) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאזסלאוויה  he tabBackground:;tabBorder:#aaa;defaultTab:0;
 
זסלאוויה (בבלארוסית: Засла́ўе; בפולנית: Zasław, זאסלאב; ברוסית: Заславль, זסלבל) היא עיירה במחוז מינסק שבבלארוס, כ־20 ק"מ צפונית־מערבית למינסק.
תולדות היישוב

היישוב נוסד בשנת 985 לספירה, בידי ולדימיר הראשון, נסיך קייב. במהלך הרפורמציה הפרוטסטנטית הייתה העיירה למרכז קלוויניזם.